Ariperto II.a

Ariperto II.a (Ariberto ere idatzia) lombardoen erregea izan zen 701etik 712ra. Turingo dukea eta Raginperto erregearen semea zen, eta, beraz, Bavariako Dinastiaren kidea. 700ean jada tronuari lotuta egon bazen ere. Liutpertok kendu zuen, honek 700etik 702ra erreinatu baitzuen, 701. urtea salbu, orduan Raginpertok tronua hartu baitzuen. Bere aita hil ondoren Aripertok tronua hartzen saiatu zuen ere. Paviako guduan Liutperto eta Ansprando erregeordearen gizonak garaitu zituen eta erregea harrapatu zuen, gutxira bainuan ito zuena. Hiriburua bereganatu eta Ansprando Alpeak zeharkatzera behartu zuen, ihesian. 703rako boterean irmo finkatua zegoen.

Handik aurrera etenik gabe erreinatu zuen bere heriotzeraino. Bere agintaldia gatazkatsua izan zen. 703an, Faroaldo Spoletoko dukea zen Ravennako Exarkatua erasotu zuen, baina Aripertok laguntza ukatu zion, aita santuarekin eta Bizantziar Inperioarekin harreman onak nahi baitzituen. Hala ere, Mezzogiornoko Spoleto eta Beneventoko dukerrien gainean bere agintea ezarri nahi izan zuen. Joan VI.a Aita Santuarekin adiskidetasuna bilatu zuen, Kotiar Alpeetako lurralde zabalak Eliza Santuari emanez. Adiskidetasun horrek, hala ere, gutxi lagundu zion, matxinada ugari izan baitzituen eta eslaviar eraso asko Venetiaraino iritsi baitziren.

711n, erbesteratu zuen Ansprando Bavariako dukea zen Teodebertoren armada handiarekin itzuli zen. Austriarrak (Venetiako eta ekialdeko gizonak) bat egin zuten erregeorde itzuliaz, eta Pavian beste gudu bat eman zen. Ariperto bere hiriburura ihes egin zuen borrokak okerrera egin zuenean, baina altxorrak pilatu eta Galiara gauez ihes egiten saiatu zen. Ticino ibaian ito zen eta Ansprando jaun eta jabe aldarrikatu zuten, Lombardiarren erresumaren agintaria. Burdin Koroa jantzi zuen Bavariar Dinastiaren azken partaidea izan zen. Paviako Santissimo Salvatore Basilikan lurperatu zuten.

 Erreferentziak 

 Kanpo estekak 

Kategoria:Lombardiako errege-erreginak